OpenLLM-France/wikimedia huggingface dataset:
# Adelaida United FC

Adelaida United és un club de futbol d'Austràlia, situat a la ciutat d'Adelaida, a l'estat d'Austràlia Meridional. Va ser fundat el 2003 i juga a l'A-League. És un dels tres equips procedents de la National Soccer League que continua en actiu.

## Història

L'Adelaida United es va fundar el 2003 després que l'equip tradicional de la ciutat, l'Adelaida City, es retirés de la National Soccer League. En resposta, es va crear una nova franquícia com a substituta, que va acabar aquest any en tercera posició i com a semifinalista en la fase final. Més tard, quan la NSL desapareix, l'Adelaida United és triat com un dels equips procedents del campionat anterior que comptaria amb plaça en la nova lliga nacional.
L'objectiu del club era atraure el major nombre de jugadors professionals del sud del país, amb John Kosmina com a tècnic i Shengqing Qu com a jugador franquícia, a més de contractar a Romário a mitjan temporada. La temporada de debut aconsegueixen acabar com a campions de la lliga regular, però acaben caient en la semifinal de la fase final. A l'any següent el club arribaria a la final del campionat, per acabar caient davant del Newcastle United Jets FC.
Durant la temporada 2007-08 arriba un nou tècnic, Aurelio Vidmar; l'Adelaida es reforça amb Paul Agostino com a nou jugador franquícia, i contracta a Cassio, exjugador del Flamengo. Aquest any l'equip no passa de la sisena plaça, i per això no aconsegueix la seva classificació per al play-off per primera vegada en la seva història. Per això es reforça amb el fitxatge de diversos jugadors d'altres clubs australians i estrangers, a més de traspassar a estrelles d'altres temporades com Bruce Djite o Nathan Burns. L'aposta li surt bé al United, que acaba subcampió de lliga regular i arriba a la final del campionat. En ella, cau davant del Melbourne Victory FC. No obstant això, en la següent temporada finalitza com a cuer.

## Uniforme

* Uniforme titular: Samarreta vermella amb detalls grocs, pantalons vermells, mitjons vermells.
* Uniforme alternatiu: Samarreta blanca amb detalls vermells, pantalons blancs, mitjons blancs.

## Estadi

L'Adelaida United disputa els seus partits com a local a l'Hindmarsh Stadium, un estadi situat a la ciutat d'Adelaida. El camp té capacitat per a 17.000 persones (15.000 asseguts) i està habilitat especialment per a la pràctica del futbol.

## Enllaços externs

* Adelaida United FC - Lloc web oficial
# Al-Namrood

Al-Namrood és un grup de black metal folklòric de l'Aràbia Saudita format per tres músics. El seu nom ve del personatge bíblic Nimrod, rei constructor de la Torre de Babel. Al seu país estan perseguits, per la qual cosa han de mantenir les seues identitats i localitzacions en secret; per la mateixa raó mai han interpretat la seua música davant un públic i si les autoritats del seu país els descobriren serien condemnats a mort per lapidació o decapitació per delicte d'apostasia. Un membre va ser arrestat. Les seues lletres critiquen negativament la religió islàmica. Han publicat un vídeo musical per a la cançó Bat Al Tha ar Nar Muheja.
Els instruments tradicionals que utilitzen són l'ud, el ney, el qanun i la darbukka.

## Membres
### Membres actuals

* Mephisto: guitarra, baix i percussió (des de 2008)
* Ostron: teclats, percussió (des de 2008)
* Humbaba: veu (des de 2013)

### Antics membres

* Darius
* Mukadars
* Mudamer: vocalista
* Learza

## Discografia
### Àlbums d'estudi

* استُفحِل الثأر (Astfhl Al Thar) (2009)
* أُسطورة طاغوت (Estorat Taghoot) (2010)
* كتابُ الأوثان (Kitab Al Awthan) (2012)
* حينَ يَظهر الغسق (Heen Yadhar Al Ghasq) (2014)
* دياجي الجور (Diaji Al Joor) (2015)
* إنكار (Enkar) (2017)
* Ten Years of Resistance (2018)

### Singles i EPs

* أتباع النمرود (Atbaa Al-Namrood) (2008)
* جيش النمرود (Jaish Al-Namrood) (2013)
* أنا الطُغيان (Ana Al Tughian) (2015)

### Vídeos musicals

* بات الثأر ناراً موهجة (Bat Al Tha ar Nar Muheja) (2014, dir. Kalen Artinian)
* حياة الخزي (Hayat Al Khezea) (2015, dir. A Legacy Studio Production)
* نابث (Nabth) (2017, dir. SilverFrame Productions)

## Referències

* 1 2 Doran, John «The playlist: Middle Eastern and north African music – Al Namrood, Rizan Sa’id and more». The Guardian, 2015 [Consulta: 5 gener 2018].
* 1 2 3 4 Doran, John «The Playlist: Middle Eastern and North African music». The Guardian, 2014 [Consulta: 5 gener 2018].
* ↑ «Metal Takes A Stand: Meet The Bands Making A Difference». Louder, 19-05-2016 [Consulta: 6 novembre 2018].
* 1 2 Hartmann, Graham «Saudi Arabian Black Metal Band Al-Namrood Risk Lives With Anti-Religious Music». Loudwire, 2015 [Consulta: 5 gener 2018].
* 1 2 Chester, Nick «Meet the Saudi Arabian Black Metal Band That's Breaking Saudi Law By Being a Black Metal Band». Vice, 21-04-2015 [Consulta: 5 gener 2018].
* 1 2 3 4 5 6 7 8 9 10 11 12 «Encyclopaedia Metallum. The Metal Archives» (en anglès). [Consulta: 30 abril 2018].
# Adil Shamasdin

Adil Shamasdin (Toronto, 23 de maig de 1982) és un tennista professional canadenc especialitzat en dobles. El número 41 és el seu lloc més alt mai en el rànquing de dobles, i ho va aconseguir el 26 de juny de 2017. Va tenir una carrera molt destacada en categoria júnior, durant la qual fou número 5 individual i número 1 en dobles, però aquest rendiment no va tenir continuïtat al seu pas a professional.

## Biografia

Fill de Kamru i Rozi, originals de Kenya que van migrar al Canadà. Té dos germans més, Jamil i Irfan. Va créixer a Pickering (Ontario) i va estudiar a la Universitat de Brown, a Rhode Island. Aquí es va llicenciar en psicologia a la vegada que va esdevenir el tennista amb més victòries, combinant individual i dobles, en la història de la universitat.

## Palmarès: 3 (0−3)
### Dobles: 6 (3−3)

* Llegenda
* Grand Slams (0−0)
* ATP Finals (0−0)
* ATP World Tour Masters 1000 (0−0)
* ATP World Tour 500 (0−0)
* ATP World Tour 250 (3−3)
* Títols per superfície
* Dura (1−1)
* Gespa (0−2)
* Terra batuda (2−0)
| Resultat | Núm. | Data | Torneig | Superfície | Parella | Oponents | Marcador |
| Guanyador | 1. | 6 de febrer de 2011 | Johannesburg, Sud-àfrica | Dura | James Cerretani | Scott Lipsky Rajeev Ram | 6−3, 3−6, [10−7] |
| Finalista | 1. | 10 de juliol de 2011 | Newport, Estats Units | Gespa | Johan Brunström | Ryan Harrison Matthew Ebden | 6−4, 3−6, [5−10] |
| Guanyador | 2. | 12 d'abril de 2015 | Casablanca, Marroc | Terra batuda | Rameez Junaid | Rohan Bopanna Florin Mergea | 3−6, 6−2, [10−7] |
| Finalista | 2. | 7 de febrer de 2016 | Sofia, Bulgària | Dura (i) | Philipp Oswald | Wesley Koolhof Matwé Middelkoop | 7−5, 6−7(9), [6−10] |
| Finalista | 3. | 17 de juliol de 2016 | Newport (2) | Gespa | Jonathan Marray | Sam Groth Chris Guccione | 4−6, 3−6 |
| Guanyador | 3. | 27 de maig de 2017 | Lió, França | Terra batuda | Andrés Molteni | Marcus Daniell Marcelo Demoliner | 6−3, 3−6, [10−5] |

## Trajectòria
### Dobles

| Torneig | 2009 | 2010 | 2011 | 2012 | 2013 | 2014 | 2015 | 2016 | 2017 | 2018 | Títols | V – D |
| Open d'Austràlia | A | A | A | 2R | A | A | 1R | 1R | 1R | 1R | 0 / 5 | 1–5 |
| Roland Garros | A | 1R | 1R | 2R | A | A | 1R | A | 3R | 1R | 0 / 6 | 3–6 |
| Wimbledon | A | Q1 | 2R | Q2 | Q1 | Q1 | 1R | QF | 1R | | 0 / 4 | 4–4 |
| US Open | A | A | 1R | A | A | A | 3R | 1R | 1R | | 0 / 4 | 2–4 |
| Total Victòries–Derrotes | 0−0 | 1−6 | 15−15 | 4−12 | 2−7 | 4−7 | 16−18 | 16−16 | 15−16 | 3−7 | 76–104 | 76–104 |
| Rànquing a final d'any | 182 | 87 | 61 | 98 | 120 | 75 | 69 | 68 | 62 | | | |
| Llegenda: G: Guanyador; F: Finalista; SF: Semifinalista; QF: Quarts de final; Q: Qualificació; A: Absent; RR: Round Robin |||||||||||||

## Enllaços externs

* Adil Shamasdin a l'ATP (anglès)
* Adil Shamasdin a la Federació Internacional de Tennis (anglès)
* Adil Shamasdin a la Copa Davis (anglès)
# Adil Kaouch

Adil Kaouch (Kasr al-Kabir, Marroc, 1 de gener de 1979) és un atleta marroquí, especialista en la prova de 1500 m, amb la qual va aconseguir ser subcampió mundial el 2005.

## Carrera esportiva

Al Mundial d'Hèlsinki 2005 hi va guanyar la medalla de plata als 1500 metres, amb un temps de 3:38.00 segons, que va ser la millor marca de la temporada, quedant després de Rashid Ramzi i per davant del portuguès Rui Silva.

## Referències

* ↑ «Adil Kaouch». [Consulta: 27 novembre 2017].
# Dipodomys stephensi

Dipodomys stephensi és una espècie de mamífer rosegador de la família dels heteròmids. És endèmica de Califòrnia (Estats Units). Probablement s'alimenta de llavors, insectes i herba. Els seus hàbitats naturals són els herbassars i les comunitats d'artemísia amb escassa cobertura de matolls. Està amenaçada per la transformació del seu entorn per a usos agrícoles i urbans.
Aquest tàxon fou anomenat en honor de l'ornitòleg i mastòleg estatunidenc Frank Stephens.

## Referències

* ↑ Linzey, A. V.; NatureServe (Williams, D. F.; Hammerson, G.). Dipodomys stephensi. UICN 2008. Llista Vermella d'espècies amenaçades de la UICN, edició 2008, consultada el 5 agost 2015.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 394. ISBN 978-0801893049.
# Pèrdix

Pèrdix (en grec antic Πέρδιξ), fill de Pèrdix, germana de Dèdal, l'havien fet aprenent al costat del seu oncle, i ja el superava en habilitat i invents.
Dèdal el va voler matar per por de tenir un rival en les seves arts. Per cometre el seu crim va empènyer el noi des d'un penya-segat. Sobre el fet hi ha dues versions. Una diu que Dèdal va enterrar el cadàver en secret, però el crim es va descobrir i va ser jutjat per l'Areòpag. I l'altra explica que Atena en el moment que queia pel penya-segat, es va apiadar d'ell i el va transformar en una perdiu, au que pren el seu nom d'aquest personatge, tal com apareix a Les Metamorfosis d'Ovidi. Així transformat va assistir alegre als funerals d'Ícar, el fill de Dèdal que també havia mort d'una caiguda. Se'l considera inventor de la serra (que va idear veient les espines del peix) i del compàs i del torn de terrissaire. En algunes fonts se l'anomena Talos, i Pèrdix era només el nom de la seva mare.

## Referències

* ↑ Smith, William. «A Dictionary of Greek and Roman biography and mythology». [Consulta: 24 maig 2014].
* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 429. ISBN 9788496061972.
# Pompeu Cotonat i Garcia

Pompeu Cotonat i Garcia (Igualada, 29 de setembre de 1920, Igualada, 15 de juliol de 2014) era un metge i escriptor igualadí. També va ser conegut pel diminutiu de Peius.
Va fer els estudis de batxillerat entre Lleida i Igualada. Va combatre als 17 anys a la Guerra Civil Espanyola amb la lleva del biberó. El 1942 va ingressar a la Universitat de Barcelona on va estudiar ciències exactes i medicina, especialitzant-se en anestesiologia, completant estudis a Dinamarca (1958). El 1961 va allistar-se a la ONUC (Operació de les Nacions Unides al Congo) en qualitat de metge, país que ja no abandonarà fins a la retirada dels cascos blaus (1964).
Els anys 1972 i 1974 va realitzar sengles estades a Angola i a Libèria impartint cursos de formació en anestesiologia. Va atènyer la jubilació als 66 anys i va aprofitar per agrupar records africans que es condensen en tres llibres de caràcter i titulació desigual: “L'Àfrica Central”, “Perfils Equatorials” i l'actual “Congo, guerra, riquesa i misèria”.
Va escriure altres obres com “La Unió Europea i el Tractat de Maestrich” (1993) i “Segle XX: les guerres oblidades” (2004). A partir del 2001 va començar col·laborar en un periòdic local “L'Enllaç” on tenia reservada una columna que tracta temes d'actualitat internacional.

## Obra publicada

* Cotonat Garcia, Pompeu «Aspectos de la práctica de la anestesiología en Coquilhatville (Rep. del Congo)». Anales de medicina. Cirugía [Barcelona], 51, 1965, p. 350-360. ISSN: 2013-8377.
* Cotonat Garcia, Pompeu. L'Àfrica Central.
* Cotonat Garcia, Pompeu. Perfils equatorials.
* Cotonat Garcia, Pompeu. La Unió Europea i el Tractat de Maastricht, 1994, p. 168 p.
* Cotonat Garcia, Pompeu. Voleu saber més?, 1995, p. 466 p.
* Cotonat Garcia, Pompeu. Segle XX, les guerres oblidades, 2004.
* Cotonat Garcia, Pompeu. Congo, guerra, riquesa i misèria. Barcelona: Editorial La Plana, Desembre 2009.

## Referències

* ↑ «Testimonis anoiencs als llibres de 'El Periódico' sobre la Guerra Civi». anoiadiari.cat, 07-11-2008. [Consulta: 31 desembre 2012].
* ↑ «"Congo, guerra, riquesa i misèria" - Editorial la Plana». Editorial la Plana. Arxivat de l'original el 14 de setembre 2011. [Consulta: 31 desembre 2012].

## Bibliografia

* Enrich i Hoja, Jordi. «Viure en temps de guerra : Igualada, 1936-1939», 2006. [Consulta: 30 desembre 2012].
* Rubió, Mireia «Del gris als colors del tròpic. Peius Cotonat, metge». Revista d'Igualada [Igualada], 25, 01-04-2007, p. 48-55. ISSN: 2013-8385.
* Cotonat, Pompeu «Testimoni directe: a les ordres de Franco». El Periódico, 01-04-2012, p. 2-3 [Consulta: 30 desembre 2012].

## Enllaços externs

* Pompeu Cotonat i Garcia | Galeria de Metges Catalans
# Vittorino Veronese

Vittorino Veronese (1910-1986) va ser un advocat italià, Director General de la UNESCO entre 1958 i 1961. Advocat, va treballar en el sector de la banca. Membre de la taula executiva de la UNESCO entre 1952 i 1956 i president de la taula de 1956 a 1958, va ser nomenat Director General el 1958 encara que va dimitir el 1961 per motius de salut.
# Capella de l'Aparició (Reus)

La Capella de l'Aparició és una capella situada al costat del Santuari de Misericòrdia a la ciutat de Reus inclosa a l'Inventari del Patrimoni Arquitectònic de Catalunya.

## Descripció

És un edifici de petites dimensions, que té una planta circular coberta per una cúpula i coronada amb una creu. La porta és allindanada i tancada al públic per un vidre tot i que conserva una rèplica de la reixa de ferro que hi havia en origen. Exteriorment és força senzilla, sense ornaments. Tot i que té un estucat de color torrat, encara es poden veure els carreus de pedra de grans dimensions i perfectament escairats que conformem el parament murari. La cúpula arranca d'una suau motllura, que és l'única concessió decorativa d'aquest edifici de caràcter sever. Al seu interior hi ha un altar de marbre treballat i un quadre de rajoles que representa l'aparició de la Mare de Déu de Misericòrdia, emmarcat amb pedra, obra de Guivernau, amb una data, 25-9-1592. El paviment és també de marbre i les parets estan pintades de blanc.

## Història

La capella original va ser construïda on avui trobem l'actual, on la llegenda explica que s'aparegué la Verge a Isabel Besora. El juliol del 1936 fou destruïda i a l'acabar la Guerra Civil (1936 - 1939) es reconstruí. Maria Josepa Briansó de Llevat regalà un retaule policromat per a la capella, que posteriorment el ceramista Guivernau transformà en rajola, col·locada a la zona de davant de la porta. L'agost de 1986, començaren les obres de restauració segons un projecte de Joan Bassegoda. La nova capella arranjada s'inaugurà el 25 de setembre de 1986.

## Referències

* 1 2 «Capella de l'Aparició». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 6 octubre 2014].
# Mauella

Mauella és un poble de l'Horta i des del 1891, un enclavament annexat del terme de València, part del districte dels Poblats del Nord.
Limita pel nord amb el municipi de Museros, a l'est amb Albuixec, a l'oest amb Albalat dels Sorells i al sud amb Foios, amb la qual cosa és un enclavament del terme municipal de València enmig de l'Horta Nord. Té una localització i situació semblant a un altre poble pertanyent al districte i situat tot just al sud, Teuladella. De fet, freqüentment es refereix a ambdues conjuntament: Mauella i Teuladella. Va ser un poble independent fins a 1891, moment en què va ser annexionat a València.
El poble es conforma principalment de la plaça, al nord de la qual hi ha l'església, i les cases que l'envolten. Hi ha dos carrers o carreteres locals, un que recorre el Barri del Forn (Albuixec) en direcció oest-est, i l'altre que connecta amb la carretera d'Albalat dels Sorells a la mar, que és més curt i corre del nord al sud. El conjunt del poble és destacable per l'absència de cap finca o nova construcció, i el gran valor arquitectònic d'un conjunt de cases de poble tradicionals i típicament de l'Horta, a més d'alguna barraca.
El nou pla d'ordenació urbana de València proposat per l'equip de Rita Barberà (encara en debat) té previst l'edificació de 625 habitatges en aquesta pedania, tenint en compte que el 2008 el nombre d'habitants era de 60 persones. Allò pot significar multiplicar per trenta la població i canviar dramàticament el seu paisatge i forma de viure als pròxims anys. També afectarà lògicament els serveis i recursos dels municipis més pròxims, Albalat dels Sorells i Albuixec. Aquest darrer és unit amb Mauella a través de l'anomenat Barri del Forn, la qual cosa significa que tota la zona entre els dos és urbanitzada, si bé essencialment per cases i xalets.

## Referències

* ↑ «Mauella». Gran Enciclopèdia Catalana. Barcelona: Grup Enciclopèdia Catalana.
# Micropterix hartigi

Micropterix hartigi és una espècie d'arna de la família Micropterigidae. Va ser descrita per Heath, l'any 1981.
És una espècie endèmica d'Itàlia.

## Referències

* ↑ Micropterix hartigi at The Global Lepidoptera Names Index.
* ↑ «Fauna Europaea». Arxivat de l'original el 2016-03-04. [Consulta: 14 setembre 2012].

## Enllaços externs

* Imatges
# Mesomys hispidus

Mesomys occultus és una espècie de mamífer rosegador de la família de les rates espinoses. És endèmica de Bolívia, el Brasil, Colòmbia, l'Equador, la Guaiana Francesa, Guaiana, el Perú, Surinam i Veneçuela. Té un aspecte molt similar al de M. occultus. El seu hàbitat són els boscos perennifolis i selves nebuloses de plana. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Catzeflis, F.; Patton J.; Percequillo, A.; Bonvicino, C.; Weksler, M.A. Mesomys hispidus. UICN 2008. Llista Vermella d'espècies amenaçades de la UICN, edició 2008, consultada el 7 març 2015.
# Milna

* Per a altres significats, vegeu «Milna (Rússia)».
Milna és un municipi a l'illa de Brač (comtat de Split-Dalmàcia, Croàcia).

## Vegeu també

* Bobovišća
# McGregor (Iowa)

McGregor és una població dels Estats Units a l'estat d'Iowa. Segons el cens del 2000 tenia 871 habitants.

## Demografia

Segons el cens del 2000, McGregor tenia 871 habitants, 382 habitatges, i 205 famílies. La densitat de població era de 256,7 habitants/km².
Dels 382 habitatges en un 23,3% hi vivien nens de menys de 18 anys, en un 40,1% hi vivien parelles casades, en un 10,2% dones solteres, i en un 46,1% no eren unitats familiars. En el 38,7% dels habitatges hi vivien persones soles el 16,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,12 i el nombre mitjà de persones que vivien en cada família era de 2,83.
Per edats la població es repartia de la següent manera: un 19,1% tenia menys de 18 anys, un 7,5% entre 18 i 24, un 24,3% entre 25 i 44, un 24% de 45 a 60 i un 25,1% 65 anys o més.
L'edat mediana era de 44 anys. Per cada 100 dones de 18 o més anys hi havia 87 homes.
La renda mediana per habitatge era de 30.163 $ i la renda mediana per família de 37.969 $. Els homes tenien una renda mediana de 27.212 $ mentre que les dones 17.344 $. La renda per capita de la població era de 15.636 $. Entorn del 7,9% de les famílies i el 9,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- McGregor». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 6 agost 2010].
* ↑ «Geographic Comparison Table- McGregor». American Fact Finder. Oficina del Cens dels Estats Units, 12-01-2010.
# Miquel Gassiot i Matas

Miquel Gassiot i Matas (Barcelona, 1937) és un químic català. Estudià el batxillerat a Girona, es graduà en enginyeria química a l'Institut Químic de Sarrià (IQS), es llicencià en Ciències Químiques a la Universitat de Barcelona i es doctorà a la Universitat de Madrid.
Ha exercit durant més de 40 anys com a professor de química analítica a lInstitut Químic de Sarrià, del que en fou director de 1985 a 1994 i actualment n'és catedràtic emèrit. De 1994 a 2002 també ha estat rector de la Universitat Ramon Llull. Fou membre del consell assessor de la Fundació Centre d'Estudis Jordi Pujol. Des de 2003 és membre de la Reial Acadèmia de Ciències i Arts de Barcelona.
Ha publicat més d'un centenar d'articles científics sobre cromatografia i les seves aplicacions en el camp de l'anàlisi orgànica. El l973 fou guardonat amb el Premio de Investigación de la Fundación Vicente de Mendieta y Lambarri de Delica Arrastaria (Àlaba). El 1978 va rebre la Tswuett Medal del Comitè de Cromatografia de la Unió Soviètica. El 1985 va rebre el Premio Hewlett-Pakard Española per «Cromatografía de Líquidos». El 1993 fou guardonat amb la Medalla Narcís Monturiol al mèrit científic i tecnològic de la Generalitat de Catalunya i el 2008 va rebre la distinció Jaume Vicens Vives de la Generalitat de Catalunya a la qualitat universitària.

## Enllaços externs

* Biografia Arxivat 2011-07-22 a Wayback Machine. al web de la RACAB
* Biografia Arxivat 2015-09-23 a Wayback Machine. al web de l'IQS
# Mim alablanc

El mim alablanc (Mimus triurus) és un ocell de la família dels mímids (Mimidae).

## Hàbitat i distribució

Habita zones arbustives a les terres baixes al nord, est i sud-est de Bolívia, Paraguai. Uruguai i nord i centre de l'Argentina, localment també a Xile.

## Referències

* ↑ «Mim alablanc». Cercaterm. TERMCAT, Centre de Terminologia. Rev. 20/01/2022(català)
# Mim becut de Califòrnia

El mim becut de Califòrnia (Toxostoma redivivum) és un ocell de la família dels mímids (Mimidae).

## Hàbitat i distribució

Habita zones de chaparral, boscos de ribera, zones arbustives i de matolls i zones urbanes de les terres baixes i turons des del nord de Califòrnia cap a l'est fins Sierra Nevada i cap al sud, per la costa fins al sud-oest de Califòrnia i nord-oest de Baixa Califòrnia.

## Referències

* ↑ «Mim becut de Califòrnia». Cercaterm. TERMCAT, Centre de Terminologia. Rev. 20/01/2022(català)